**Фрагмент урока по теме «Моя любимая игрушка» 2 класс, учебное пособие А.В. Блинова «Кала-ха».**

**А.В.Блинов «Кала-ха» 2 класс вĕренӱ пособийĕ тăрăх йĕркеленĕ «Манăн юратнă тетте» вĕреневĕн пайĕ.**

Урок тĕсĕ: вăйă урок.

Сапăрлăх тĕллевĕсем: ачасен ырă туйăмне аталантарасси, илсе е хăйсен аллипе тунă теттесене тирпейлĕ упрама вĕрентесси.

Вĕрентÿ тĕллевĕсем: кĕске, вăрăм, тӱрĕ, кăтра, кăтрака, мĕнле? ыйтури сăмахсемпе, манăн,санăн, унăн, мана, сана ăна местоименисемпе тĕрĕс усăкурма хăнăхтарасси.

Аталантару тĕллевĕсем: ачасен çыхăнуллă пуплевне, лексикăпа грамматика, монолог, диалог, хăнăхăвĕсене аталантарасси.

**I. Класа йĕркелени.**

1) Урока пуçлани.

Ачасем ура çине тăраççĕ, «Чăвашла» юрă итлеççĕ.

- Салам пурне те! (Салам сире те!)

-Сывлăх сунатăп, ачасем.(Сывлăх сунатпăр ….)

-Мĕнле пурăнатăр? (Лайăх пурăнатпăр.)

-Сывлăхсем мĕнле? Аван-и? (Аван)

2) Ачасем, паян пирĕн вĕреневре хăна пур. Акă вăл. Вăл Тоша ятлă. (Алăра йытă ҫури)

-Сывлăх сунатăп, ачасем! (Сывлăх сунатпăр. Тоша)

3) Пуплев хăнăхтарăвĕ.

-Аня, Тоша мĕн тăхăннă? (Кĕрĕк, калпак)

-Вика, Тоша кĕрĕк е ăшă куртка тăхăннă?

-Кĕрĕкĕ мĕн тĕслĕ?

- Вăл ăшă-и?

-Калпакĕ мĕн тĕслĕ?

- Калпакĕ хура е хĕрлĕ?

-Куҫĕсем мĕн тĕслĕ?

-Куҫĕсем ырă е усал, хаяр? (Ырă)

- Эппин Тоша мĕнле йытă ҫури? (Ырă)

II. **Çĕнĕ материалпа ĕçлени.**

1. Урок темине палăртни.
* Тоша хăнана кутамккапа килнĕ. Акă вăл.
* Кутамкка мĕнле? (Йăтса кăтартатăп. Ачасем хуравлаҫҫĕ: йывăр, пысăк)
* Тĕлĕнмелле интереслĕ, кутамккара мĕн-ши? (Ачасене кутамккана тыттарса пăхтаратăп. Ачасен хуравĕсем: пире валли парне, пире валли тетте, тутлă ҫимĕҫ)
* Тупмалли юмахсен тупсăмне туп.
* Вăл вăрманта пурăнать. Вăл пысăк, хăмăр тĕслĕ, пыл юратать. (УПА) (Тетте кăтартатăп, сĕтел ҫине лартатăп))
* Вăл ялта пурăнать. Унăн тиха пур. (ЛАША). (Тетте кăтартатăп, сĕтел ҫине лартатăп)
* Вăл вăрманта пурăнать. Хăвăрт чупать. Кишĕр, купăста юратать. (Мулкач) (Тетте кăтартатăп, сĕтел ҫине лартатăп)
* Паян эпир мĕн ҫинчен калаҫатпăр…. (Ачасем «теттесем ҫинчен» теҫҫĕ)
1. Çĕнĕ материалпа ĕçлени.

-Кристина, (Яна, Рома…) санăн теттесем пур-и?

-Кутамккара Тошăн юратнă теттисем. Вика пĕлет-ши, мĕн унта? Вика, кил-ха, куҫна хуп. Аллуна пар, миххе чик. (Хĕр ача алă туйăмĕпе теттене палласа калать)

- Анжела, (Софья, Кристина…)кил-ха…

(Теттисене сĕтел ҫине лартатпăр, унтан 4 ушкăна пайланса йышăннă тетте ҫинчен каласа параҫҫĕ) Тĕслĕх: 71 страницăри план тăрăх. Ку упа. Упа хăмăр тĕслĕ. Вăл вăрманта пурăнать. Упа пыл, ҫырла юратать.

1. «Хускану тунă тăрăх тетте не палла».

Тоша черетпе хускану тăвать: пăравус, мечĕк, мулкач, пукане. Ачасем калаҫҫĕ.

- Халĕ Петя хускану тăвать. Вăл мĕнле теттене кăтартать?

Петьăн тетти мĕнле? (Ачасем калаҫҫĕ, хуравлаҫҫĕ. Тата 2 ача тухса кăтартаҫҫĕ)

1. Манăн юратнă тетте.

- Ачасем сирĕн юратнă тетте пур-и?

-Манăн та юратнă тетте пур. Вăл пукане. Ячĕ – Катя.

-Вăл мĕн тăхăннă? Унăн ҫӱҫĕ мĕн тĕслĕ, ҫӱҫĕ кĕске е вăрăм? Куҫĕ мĕн тĕслĕ? Пукане мĕнле?

5) Ачасем хăйсен юратнă теттисем ҫинчен каласа параҫҫĕ. Вĕсем теттисене ӱкерсе, касса илсе килнĕ).

6) Чăрăша илемлететпĕр.(Доска ҫинче хутран пысăк чăрăш)

-Часах уяв –ҫĕнĕ ҫул. Ачасем, сирĕн юратнă теттесемпе чăрăша илемлететпĕр. (Ачасем кĕскен юратнă тетти ҫинчен каласа параҫҫĕ те чăрăш ҫине ҫилĕмпе ҫыпăҫтараҫҫĕ)

7) Вĕреннĕ «Чăрăш» юрра юрлаҫҫĕ. 65 страницăри юрă.

III. Сывă пулăр, тепре куриччен.